ป่วยเป็นวัณโรคแต่ไม่มีอาการไอครับบังเอินผมจะไปทำงานต่างประเทศเลยตรวจเจอว่าปอดเป็นหนองและผมก้อได้ไปทำการส่องกล้องเจอว่าเป็นวัณโรคครับแต่ผมก็ไม่มีอาการไอเลยครับแต่ผมก็ได้รับยาวัณโรคมากินผมกินยาวันละ13เม็ดครับผมเหนื่อยมากครับจะอ่อนเพื่ยมากครับจะมีอาการเหนื่อยนานไหมครับขอบคณุมากครับ
สวัสดีค่ะวัณโรคเป็นโรคติดเชื้อที่สามารถรักษาให้หายได้ แต่ต้องรับประทานยาอย่างต่อเนื่องสม่ำเสมอ เป็นระยะเวลาค่อนข้างนาน และไม่ควรหยุดยาก่อนกำหนด เนื่องจากจะทำให้เกิดเชื้อวัณโรคดื้อยาได้ การรับประทานยาในช่วงแรก ๆ มักมีอาการอ่อนเพลีย โดยแต่ละคนอาจนานไม่เท่ากัน จะดีขึ้นในเวลาต่อมาค่ะแต่หากมีอาการอ่อนเพลียมาก รับประทานอาหารไม่ได้ ตัวหรือตาเหลือง อาจเป็นผลข้างเคียงจากยาได้ แนะนำว่า ควรปรึกษาแพทย์ เพื่อรับการรักษาที่ถูกต้องเหมาะสมต่อไปขอให้อาการดีขึ้นโดยเร็วค่ะ